Den Vest-Sjællandske Avis, 1831-09-13
Nyeste Post-Efterretninger. Man er naturligviis meget nysgierrig efter at erfare hvad der er foregaaet paa Krigs-Skuepladsen i Polen; men det rette Sammenhæng dermed er endnu ikke opklaret. Man erfarer vel at Paskeviisch Armee er ikke slaget, at intet af Vigtighed er passeret paa den venstre eller sydlige Side af Veichselen; men derimod erfarer man at Polske Tropper ere trængte frem paa den nordlige Side af denne Flod lige til Thorn; som er et meget langt Stykke Vei, men om dette blot er en Følge af et Streiftog eller af en egentlig Seier, er det som man ikke veed. Man veed nemlig ikke om der har været reent Bord paa denne Side af Veichselen eller og Polakkerne have gjort reent Bord, man maae næsten troe det sidste; thi hvorledes kunne Russerne have ladet Landet imellen Veichselen og Østpreussen være ubesat. – Fra Berlin skrev man under 5te September, at der ere ingen videre Efterretninger indløbne om at et Russisk Korps er blevet forfulgt af Gen. Uminski, hvilket foraarsager at man begynder at tvivle paa Beretningen fra Thorn, men man har heller ikke hørt, noget fra det Russiske Hovedqvarteer, og det synes igien at tale for at Polakkerne have tilfægtet sig en Fordeel. - Men man har faaet nyere Efterretninger fra Berlin af 8de September, diss se indeholde noget mere: de anmelde fra Thorn under 3die September at et Polsk Korps har uformodentligt viist sig paa den høire Veichsel bred i Nærheden af denne Stad, og deels jaget de Russiske Detaschementer der i Egnen over Skibsbroen ved Szilno og deels ind paa det Preusiske Distrikt. Broen og Broehovedet have Russerne selv i største Hast ødelagt for at dække deres ikke ubetydelige Magaziner paa den venstre Bred af Veichselen. Man veed hverken hvor stærkt det Polske Korps er, eller hvo der commanderer det. Den 2den om Aftenen har man hørt i Thorn en svær Kanonade; men vidste endnu ikke den 3die Udfaldet deraf; Cholera grasserer slemt i Thorn. Den Preusiske Stadstidende siger: at dette Korps skal være 56000 Mand stærkt, at det havde maneuvreret for at bemægtige sig Russerne Magaziner. Den Russiske Gen. Ronne, som commanderer der i Egnen, havde den 29de August erfaret Polakkernes Nærmelse og detascheret et Corps Kosakker paa en Recognoscering mod Lipno; dette Detaschement maatte retirere for ikke at blive afskaaret, to Kosakker bleve skudte og Generalen lod nu Skibsbroen afbryde, Kosakkerne retirerede over Floden om Natten, Polakkerne ankom næste Morgen til Broen, men kunde nu ikke opnaae deres Hensigt at ødelægge Magazinerne; man havde hørt en Kanouade ved Ossinck, men siden var alt blevet roeligt og man formente at Polakkerne havde trukket sig tilbage, da det Tolstoiske Armeekorps er i Anmarsch. - Den Krakauer, Coureer (men som er en meget upaalidelig Kilde) fortæller nu at det omtalte Polske Korps blev commanderet af Generalerne Turno og Milberg, at det har angrebet Gen. Tolstois Korps, slaget det og taget 40 Kanoner, som ere bragte til Varschau foruden store Forraad af alle Slags, denne Efterretning kan være Løgn, men det er dog altid frapperende, at et Polsk Korps har kunnet trænge saa langt frem paa hiin Side af Veichselen, fra Modlin og til Thorn. - Det samme Blad, leverer ligeledes et Brev fra den Polske Gen. Rozizsk, ifølge hvilket den venstre Fløi af den Polske Armee skal have tilfægtet sig en betydelig Seier, at Gen. marscherer mod Radom og at han har sendt Gen. Rüdiger en Opfordring fra den den Russiske Keiser ulæst tilbage (altsaa er det da en Løgn at Rüdigers Korps er slaget og drevet over Veichselen.) Dette Blad angiver den Polske Armees nuværende Styrke til 170000 Md. hvoraf 80000 Md. regulaire Tropper og Resten Landstorm.